stanford-oval/wikipedia huggingface dataset:
Simpsonit (13. tuotantokausi)
Jaksoluettelo > Sarjakuva-Homer (I am Furious Yellow)

Koulussa käy puhumassa sarjakuvapiirtäjä ja Bartin mielestä homma on maailman helpoin. Bart ryhtyy sarjakuvapiirtäjäksi, jotta voisi jäädä eläkkeelle jo 12-vuotiaana. Hän keksii hahmon nimeltä "Raivofaija", joka muistuttaa tavoiltaan ja ulkonäöltään Homeria. Raivofaijan seikkailut perustuvatkin Homerin tekemisiin. Hahmo saavuttaa suuren suosion. BetterThanTV.com haluaa tehdä "Raivofaijasta" nettianimaatioita. Bart suostuu. 
Homer näkee animaation ja raivostuu, kun  tajuaa kuka ne on tehnyt. Homer menee kotiin ja kuristaa Bartia, mutta perhe sanoo että Homer on täysi raivopää. Homer päättää tyyntyä. Kun hän meinaa raivostua, hän tukahduttaa sen, mutta niskaan ilmestyy patti. Bart ei enää keksi "Raivofaijalle" mitään, koska Homer ei enää raivostu mistään.
Bart ja Milhouse tekevät ansan, johon Homer menee, mutta BetterThanTV.com on mennyt konkurssiin ja Bart joutuu lopettamaan sarjakuvauransa.
Vierailevana tähtenä Marvel-sarjakuvien luoja Stan Lee.
Jaksoluettelo > Ihana Apu (The Sweetest Apu)

Kun Manjulaa eivät petihommat kiinnosta, Apu hairahtuu syrjähyppyyn pirtelöfirmassa työskentelevän neitokaisen kanssa. Homer ja Marge tekevät parhaansa paikatakseen pariskunnan välit.
Jaksoluettelo > Pikku lukiolainen (Little Girl in the Big Ten)

Välttääkseen reput liikunnassa Lisa ryhtyy harrastamaan voimistelua. Salilla hän tutustuu opiskelijatyttöihin ja pääsee oikean ikänsä salaamalla mukaan yliopistokuvioihin.
Jaksoluettelo > Tosi-tv (The Frying Game)

Simpsoneiden uuteen pihalampeen ihastuu erittäin harvinainen kiljutoukka, jonka vahingoittamisesta Homer tuomitaan yhdyskuntapalveluun. Juonenkäänteet vievät Homerin aina sähkötuoliin saakka, syytettynä vanhan naisen murhasta.
Jaksoluettelo > Isän poliisitoimi (Papa's Got a Brand New Badge)

Homer perustaa Lennyn ja Carlin kanssa uuden lainvalvontayksikön, Springshieldin, jolle pormestari Quimby pian luovuttaa vastuun kaikesta Springfieldin lainvalvonnasta. Lainvalvojana toimiessaan Homer saavuttaa vihdoinkin Springfieldin asukkaiden kunnioituksen. Kun Läski-Tony, jonka Homer oli vanginnut, vapautuu vankilasta, hän uhkaa miehineen surmata Homerin ellei tämä jätä lainvalvontatehtäviään ja kaupunkia taakseen. Läski-Tony saapuu Simpsoneiden talolle ja on tappaa Homerin, kun kuin tyhjästä ammutut luodit kaatavat Tonyn ja hänen miehensä. Homer päättää luovuttaa poliisivirkansa ensimmäiselle ohikulkijalle, joka sattuu olemaan komissaario Wiggum. Paljastetaan, että salaperäinen ampuja oli Maggie, joka oli ampunut huoneensa ikkunasta ja piilottaa kiväärin sänkynsä lakanoihin juuri kun Homer ja Marge astuvat huoneeseen ja katsovat näennäisesti nukkuvaa tytärtään.
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
TB Resuscitation

| TB Resuscitation Hardfloor |
| --- | --- | --- |

Studioalbumin tiedot
 Äänitetty : 1993
 Julkaistu: 15. heinäkuuta 1993 (UK)
 Tuottaja(t): Oliver Bondzio, Ramon Zenker
 Tyylilaji: acid house
 Kesto: 60.54
 Levy-yhtiö: Harthouse / Moonshine Music
Hardfloorin muut julkaisut
|   | TB Resuscitation 1993 | Respect 1994 |
TB Resuscitation on saksalaisen Hardfloor-ryhmän ensimmäinen albumi. Sen julkaisi trance- ja teknomusiikkiin erikoistunut Harthouse-levymerkki vuonna 1993 ja se oli ensimmäinen Harthousen julkaisema albumi. Levy on julkaistu Euroopan lisäksi myös Yhdysvalloissa ja Japanissa.
Albumi kuuluu acid house -musiikin merkittävimpiin julkaisuihin ja sisältää useita underground-hittejä, kuten Lost in the Silver Box sekä Acperience 1, jotka on julkaistu myös The Best of Hardfloor -kokoelmalevyllä sekä maxi-singleinä.
Sekä levyn että useiden kappaleiden nimet viittaavat myös Hopealaatikoksi (silver box) kutsuttuun Roland TB-303 -syntetisaattoriin, jonka käytöstä Hardfloor on tunnettu.
Kappalelista

Lost in the Silver Box (8:10)
Trancescript (8:15)
Teebeestroica (4:43)
Into the Nature (7:47)
Brachalde Rontzdrate (4:50)
Acperience 1 (8:56)
Drugoverlord (Remix) (5:04)
AM-trip (7:58)
Happy 20th (Remix) (5:11)
Albumin vinyyliversio on kahdella levyllä - kullakin levynpuolella on kaksi kappaletta paitsi D-puolella kolme.
Aiheesta muualla

Last.fm - TB Resuscitation
Discogs.com - TB Resuscitation
Stephen Kiprotich

| Mitalit | Mitalit | Mitalit |  |
| --- | --- | --- | --- |
|  Stephen Kiprotich |  Stephen Kiprotich |  Stephen Kiprotich |  |
Maa:   Uganda
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | maraton |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2013 | maraton |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Pronssia | Punta Umbria 2011 | joukkue |  |
|  Pronssia | Kampala 2017 | joukkue |  |
Stephen Kiprotich (s. 27. helmikuuta 1989 Kapchorwa) on ugandalainen kestävyysjuoksija.
Kiprotich voitti Lontoon olympialaisissa 2012 maratonjuoksun ajalla 2.08.01. Hän ratkaisi juoksun 37 kilometrin kohdalla ylämäkiosuudella. Kiprotichin olympiakulta oli Ugandan ensimmäinen olympiamitali vuoden 1996 jälkeen ja ensimmäinen kulta vuoden 1972 jälkeen. Moskovan MM-kilpailuissa 2013 Kiprotich voitti maailmanmestaruuden ajalla 2.09.51. Daegun MM-kilpailuissa 2011 hän oli maratonilla kahdeksas, Pekingissä 2015 kuudes, Rio de Janeiron olympialaisissa 2016 neljästoista ja Dohan MM-kilpailuissa 2019 kahdeksastoista. Hän keskeytti maratonin vuodelle 2021 siirretyissä Tokion olympialaisissa.
Kiprotich karsiutui 5 000 metrin juoksun alkuerissä Osakan MM-kilpailuissa 2007. Hän sijoittui alle 20-vuotiaiden MM-kilpailuissa 2008 viidenneksi 10 000 metrillä. Maastojuoksun MM-kilpailuissa hän sijoittui miesten sarjassa 23:nneksi 2009, kuudenneksi 2011 ja 17:nneksi 2017. MM-joukkuekilpailussa hän sai pronssia 2011 ja 2017. Junioreiden sarjassa hän oli parhaimmillaan kahdestoista 2008, ja sai tuolloin myös pronssia joukkuekilpailussa.
Kiprotich sijoittui Tokion maratonilla kolmanneksi vuonna 2012 ja toiseksi vuonna 2015.
Kiprotichin ennätys maratonilla on 2.06.33 Tokion maratonilta 2015.
Aiheesta muualla

Kuvia tai muita tiedostoja aiheesta Stephen Kiprotich Wikimedia Commonsissa
Miesten maratonin olympiavoittajat
Miesten maratonin maailmanmestarit
Stegnospermataceae

| Stegnospermataceae |
| --- | --- |
 Stegnosperma halimifolium
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Caryophyllales
Alalahko::  Centrospermae
Heimo::  Stegnospermataceae  Nakai
Suvut
 Stegnosperma 
Katso myös
   Stegnospermataceae Wikispeciesissä   Stegnospermataceae Commonsissa 
Infobox OKNimi-testi OK: 
Stegnospermataceae on muutamalajinen kasviheimo koppisiemenisten Caryophyllales-lahkossa.
Tuntomerkit

Heimon kasvit ovat melko kiipeilevä- tai suikertavavartisia ja karvattomia puuvartiskasveja, joilla sekundaariseen paksuuskasvuun liittyvä jälsisolukko on hajanainen. Lehdet ovat meheviä. Kukinto on terttumainen. Kukissa on tavallisesti viisi terämäistä kehälehteä enemmän tai vähemmän ratasmaisesti, tavallisesti kahdeksasta kymmeneen tyvestään yhtynyttä hedettä, mesirauhasia sikiäimen tyvellä ja kahdesta viiteen yhteen kasvaneen emilehden muodostama sikiäin. Siemenaiheita on yhtä monta kuin emilehtiäkin ja ne kiinnittyvät istukoihin, joista sikiäimen kypsyessä tulee vapaita keski-istukoita. Hedelmä on kota, ja siemenet ovat vaipallisia.
Levinneisyys

Lajit kasvavat Keski-Amerikassa ja Antilleilla rannikkoalueilla.
Luokittelu

Heimossa on vain yksi kolmelajinen suku, Stegnosperma. Se on usein viety kermesmarjakasvien (Phytolaccaceae) heimoon, jonka kasveja se melkoisesti muistuttaa, mutta erojakin on.
Seuraavan luettelon mukaan Stegnosperma-lajeja on viisi:
Stegnosperma cubense A.Rich.
Stegnosperma halimifolium Benth.
Stegnosperma sanchezii González Medrano, Francisco & Medina
Stegnosperma scandens (Lunan) Standl.
Stegnosperma watsonii D.J.Rogers
Aiheesta muualla

Stegnosperma halimifolium: http://swbiodiversity.org/seinet/taxa/index.php?taxon=31659
Stegnosperma cubense: http://eol.org/pages/491477/overview
kuvia: http://www.worldbotanical.com/stegnosperma.htm
Syfy

| Syfy |
| --- | --- |

Lähetykset alkoivat:  24. syyskuuta 1992
Omistaja:   NBCUniversal Cable Entertainment Group  (NBC Universal, Comcast) 
Kuvaformaatti:  1080i HDTV
Tunnuslause:  It's a Fan Thing
Maa:   Yhdysvallat
Pääkonttori:  New York, Yhdysvallat
Aiemmin:   Sci-Fi Channel (1992–99)  Sci Fi (1999–2009) 
Kotisivu:  www.syfy.com
Saatavuus
Satelliitti
DirecTV:  244 (HD/SD)
Dish Network:  122 (HD/SD) 9432 (HD)
C-Band:  AMC-18
Kaapeliverkko
Xfinity:  160 (SD) 177 (HD)
IPTV (ADSL)
Apple TV:  älytelevisiosovellus
AT&T U-verse:  1151 (HD) 151 (SD)
Verizon Fios:  680 (HD) 180 (SD)
Internet
Sling TV:  IPTV
PlayStation Vue:  IPTV
DirecTV Now:  IPTV
Infobox OKNimi-testi OK: 
Syfy, aiemmin Sci-Fi Channel, on vuonna 1992 perustettu Comcastin omistama yhdysvaltalainen kaapeli- ja satelliittitelevisiokanava, jonka ohjelmisto koostuu pääasiassa scifi- ja fantasia-aiheisista tv-sarjoista ja elokuvista. Kanavalla on myös näytetty joitain kauhu-, anime-, draama- ja reality-ohjelmia.
Isossa-Britanniassa, Irlannissa ja muualla Euroopassa kanava käyttää edelleen nimeä Sci-Fi Channel.
Syfyn ensi-iltoja > Sarjat

Caprica
Dresden Files
Eureka
Farscape
Flash Gordon
Haamutiimi
Haven
Näkymätön mies
Pelkokamera
Sanctuary
Stargate Atlantis
Stargate Universe
Taisteluplaneetta Galactica
Tripping the Rift
Tähtiportti
Warehouse 13
Äärirajoilla
WWE NXT
Syfyn ensi-iltoja > Minisarjat ja elokuvat

Babylon 5: The Legend of the Rangers
Battlestar Galactica: Razor
Battlestar Galactica: The Plan (2010)
Beyond Re-Animator
Cube 2
Dyyni-kirjasarjaan perustuvat tehdyt minisarjat ja elokuvat
Farscape: The Peacekeeper Wars
George and the Dragon
Lost Room
Maameren tarinat
Taken
Syfy Universal

Logo vuosina 1992–1999
Logo vuosina 2009–2017
Comcastin omistamaan Syfy Universal -kanavaperheeseen kuuluu useita eri kanavia, joilla lähetetään eri alueille suunnattua scifi- ja fantasia-aiheisista sisältöä.
| 0 | 1 | 2 |
| --- | --- | --- |
| Kanava | Maa/Alue | Perustettu |
| Syfy | Yhdysvallat | 1992 |
| Syfy | Yhdistynyt kuningaskunta ja Irlanti | 1995 |
| Syfy | Saksa | 2003 |
| Syfy | Ranska | 2005 |
| SF (osittain omistettu) | Australia | 2006, suljettu 2013 |
| Syfy | Australia | 2014 |
| Syfy | Espanja | 2006 |
| Syfy | Belgia, Alankomaat ja Luxemburg | 2007 |
| Sci Fi Universal | Puola | 2007 |
| Sci Fi Universal | Romania | 2007 |
| Syfy | Latinalainen Amerikka | 2007 |
| Universal Channel | Japani | 2008 |
| Syfy Universal | Venäjä | 2008, suljettu 2013 |
| Syfy | Aasia | 2008, suljettu 2017 |
| Syfy | Portugali | 2008 |
| Universal Channel | Filippiinit | 2010 |
| Sci Fi Universal | Serbia | 2009 |
| Sci Fi Universal | Slovenia | 2010 |
| Syfy | Lähi-itä ja Pohjois-Afrikka | 2016 |
Aiheesta muualla

Kuvia tai muita tiedostoja aiheesta Syfy Wikimedia Commonsissa
TBD Records

TBD Records (ennen Side One Recordings) on yhdysvaltalainen levy-yhtiö, jonka perustajat ovat Coran Capshaw, Ron Lafitte ja Phil Costello. Se on ATO Recordsin sivuyhtiö, ja sen emoyhtiö on Sony BMG. Yhtiö perustettiin elokuussa 2007.
Diskografia > Albumit

Underworld - Oblivion with Bells (2007)
Radiohead - In Rainbows (2008)
Aiheesta muualla

Viralliset kotisivut
Taimur Sullivan

Taimur Sullivan on yhdysvaltalainen saksofonisti. Hän on esiintynyt solistina sekä kamarimuusikkona ja esiintynyt PRISM-kvartetin jäsenenä muiden muassa Clevelandin, Detroitin ja Dallasin sinfoniaorkesterien kanssa. Sullivan on esiintynyt Carnegie Hallissa, Lincoln Centerissä, Knitting Factoryssa, Moskovassa, Lontoossa, Saksassa ja Latinalaisessa Amerikassa. Hän on levyttänyt muun muassa Modelle, New Worldille ja Albanylle. Sullivan levytti Naxokselle James Aikmanin konserton. Hän on edistänyt uuden ohjelmiston luomista, ja häntä varten ovat säveltäneet yli sata teosta muiden muassa William Bolcom, Libby Larsen, Greg Osby, Gunther Schuller, Tim Berne, Alvin Lucier, John Harbison, Olga Neuwirth, Keith Moore, Louis Karchin, Larry Polansky, Jason Eckardt, Eve Beglarian ja James Fulkerson.
Sullivan on esittänyt myös jazzia. Hän kiersi jazzmuusikkona Neuvostoliitossa ja on esiintynyt The Plattersin, The Driftersin, Louis Bellsonin, Cecil Bridgewaterin, Bunky Greenin, Tim Riesin, Rick Margitzan, Ben Monderin ja Jimmy Heathin kanssa.
Sullivan opiskeli Illinoisin yliopistossa ja Michiganin osavaltionyliopistossa James Forgerin, Joseph Lulloffin ja Debra Richtmeyerin kanssa. Hän liittyi Pohjois-Carolinan yliopiston taidekoulun henkilökuntaan täysiaikaisena saksofoninsoiton opettajana vuonna 2005.
Aiheesta muualla

Viralliset sivut (englanniksi)
Telkkälän kaivos

Telkkälän nikkeli-kuparikaivos sijaitsi Taipalsaarella ja se oli toiminnassa kahdessa vaiheessa 1969–1970 ja 1988–1992. Malmia louhittiin toiminta-aikana 0,61 miljoonaa tonnia. Se kuljetettiin autoilla Aijalan ja Virtasalmen rikastamoille jatkojalostettavaksi. Malmin pitoisuudet olivat 1,29 % nikkeliä ja 0,33 % kuparia. Kaivoksen omisti Outokumpu Oy.
Malmiesiintymä löydettiiin 1960-luvulla Taavetti Töllin lähettämän kansannäytteen perusteella. Outokumpu Oy louhi malmiesiintymän yläosaa avolouhoksena 1969–1970 ja vuonna 1987 löydettyä syvemmällä sijainnutta malmiesiintymää maanalaisesta kaivoksesta 1988–1992. Avolouhoksesta saatu malmi kuljetettiin Aijalan ja Virtasalmen kaivosten rikastamoille rikastettavaksi. Maanalaisen kaivoksen malmi taas kuljetettiin autoilla ja proomuilla Enonkosken Laukunkankaan kaivoksen rikastamolle rikastettavaksi. Kiveä louhittiin 950 000 tonnia, josta rikastetun malmikiven osuus oli 610 000 tonnia ja sivukiven osuus 340 000 tonnia. Kaivoksen rikastushiekkajäte sijoitettiin Aijalan, Virtasalmen ja Enonkosken kaivosten jätealueille.
Kaivoksen enimmillään 40–50 metriä syvä avolouhos on täyttynyt vedellä ja se on ympäröity aidalla. Louhoksen vesi on värjäytynyt turkoosin väriseksi siihen liuenneiden raskasmetallien vaikutuksesta. Maanalaiseen kaivokseen johtaneen 1 750 metrin pituisen vinotunnelin ja ilmastointikanavien suut on tukittu raakkukivillä. Sivukiven läjitysalueella on paljon rikkipitoista rapautuvaa kiviainesta ja alueelta valuu ympäristöön happamia vesiä.
Stop the Bleeding

| Stop the Bleeding Tourniquet |
| --- | --- | --- |

Studioalbumin tiedot
 Äänitetty : 1989
 Julkaistu: 1990
 Tuottaja(t): Bill Metoyer, Tourniquet
 Tyylilaji: tekninen thrash metal  speed metal
 Kesto: 73.13
 Levy-yhtiö: Intense Records (1990)  Pathogenic Records (2001)
Tourniquetin muut julkaisut
|   | Stop the Bleeding 1990 | Psychosurgery 1991 |
Stop the Bleeding (CD09097, 0001-2) on yhdysvaltalaisen thrash metal -yhtye Tourniquetin ensimmäinen studioalbumi, joka julkaistiin vuonna 1990. Albumin julkaisi alun perin Intense Records, joka jakeli kopioita pääasiassa kristillisiin kirjakauppoihin. Kuitenkin Stop the Bleeding oli uraauurtava albumi, ja toi yhtyeelle nopeasti ihailijoita ympäri maailmaa.
Äänitys

Ennen albumin äänityksiä rumpali Ted Kirkpatrick vahingoitti vasemman jalkansa, jolla hän pääasiallisesti lyö basaripedaalia. Vahinko sattui kesken "artistit vastaan levy-yhtiö" softball -pelin, kun yhtiön johtaja vahingossa tallasi Kirkpatrickin jalalle juostessaan toiselle pesälle. Tämän vuoksi äänityksissä soittaminen oli Kirkpatrickille kivuliasta.
Stop the Bleeding äänitettiin Mixing Lab A & B -studiossa, Golden Grovessa, Kaliforniassa. Albumin tuotti Metal Blade Recordsin Bill Metoyer, vaikka yhtye oli tuolloin Intense Recordsilla. Yhtyeen kokoonpano albumilla koostui rumpali Ted Kirkpatrickista, kitaristi Gary Lenairesta ja laulaja Guy Ritteristä. Soolokitarat soitti sessiomuusikkona Mark Lewis. Alkuperäisessä painoksessa tuottajaksi on mainittu Vengeance Rising -yhtyeen Roger Martinez, vaikka todellisuudessa hän ei tuottanut albumia, vaan Metal Blade Recordsin Bill Metoyer. Yhtyeen laulaja Guy Ritter on vuoden 2007 haastattelussa HM-lehdessä kertonut tapauksesta:
»Roger Martinezia pyydettiin albumin 2. tuottajaksi. Minusta hän taisi pyytää sitä itse. (Imitoi Rogeria) “Tarvitsen nyt vähän öö 2. tuottajan pisteitä. Haluaisin öö yhteistuottaa Tourniquetia. Joo se olisi tosi hienoa öö, jos voisin yhteistuottaa Tourniquetia, joo.” Hänet päästettiin sitten mukaan. Se oli aika outoa, mutta meille oli ok, että hän saisi vain nimensä albumin ansioluetteloon. Tuohon aikaan kaikki maailmassa rakastivat Vengeance Risingia, joten jos hänen nimensä oli albumilla, Roger sai lisää valtaa. Me olimme kuitenkin keskellä äänityksiä, ja Bill Metoyer oli juuri laittamassa kaiken täydellisesti ja kuntoon, ja Roger saattoi tulla sanomaan: “Joo, öö, Bill, öö, joo, laitatko yhden desibelin lisää 2. raidalle, öö joo, yhden desibelin lisää?” Ja Bill saattoi teeskennellä... Minusta hän ei edes vaihtanut sitä, ja Roger saattoi sanoa: “Joo, kuulostaa hyvältä, veli.” (Naurua) Meille se on yksi mielimuistoista. Ja teimme niin jatkuvasti 2 seuraavalla albumilla [äänityksissä]. Saatoimme aina sanoa Metoyerille: “Yksi desibeli lisää, kiitos.” (Naurua)»
Yleiskatsaus

HM-lehden mukaan albumi oli ilmestyessään "jotain aivan muuta kuin mitä markkinoilla oli tuolloin". Stop the Bleeding tunnetaan siitä, että sillä yhdistetään taidemusiikkia 1980-luvun speed ja thrash metal -riffeihin. Kappaleet ovat teknisiä, monimutkaisia ja sisältävät runsaasti eri kitarariffejä, virtuoosimaisia sooloja ja tempovaihteluja. "Whitewashed Tomb" on instrumentaalikappale, joka esittelee rumpali Ted Kirkpatrickin taidonnäytteen. Kitaristi Gary Lenaire vastaa huutolaulusta kappaleessa "Ark of Suffering". Varsinaisen laulajan Guy Ritterin laulu albumilla vaihtelee melodisesta, matalasta baritoniäänestä korkeaan, ilkeään falsettilauluun. Ritter kertoo saaneensa innoitusta falsettiääneensä aikansa glam metal -laulajilta. Hänen laulunsa oli vielä korkeampaa albumin demoversiolla: “Joillain noiden kappaleiden varhaisilla demoilla oli paljon enemmän korkeita [laulu]kohtia. “You Get What You Pray Forin” ensimmäinen säkeistö oli laulettu pelkästään korkealla äänellä. Ainoastaan lopullisella studioversiolla oli nämä matalat laulukohdat. Joten niitä [laulukohtia] tosiaan hillittiin ennen äänityksiä.” Ritterin falsettiääntä verrattiin usein King Diamondin tyyliin. Ritter kertoo:
»Ja se on totta, monet tapasivat kysyä minulta: “Oletko kuullut King Diamondin laulua?” Ja minä en ihan oikeasti ollut koskaan kuullut hänen lauluansa, kunnes Stop the Bleeding julkaistiin. Joten monet sanoivat: “Älä viitsi, olet varmasti kuunnellut paljon King Diamondia.” Lopulta olin Ted [Kirkpatrickin] asunnolla, ja hän otti cd:n esille ja sanoi: “Ok. Sinun täytyy nyt kuulla tätä King Diamondia ja katsoa mitä ajattelet.” Ja minun täytyi myöntää, että “Vau tämä on aika samanlaista.” (Naurua)»
Stop the Bleedingin sanoitukset käsittelevät yhteiskunnallisia ongelmia raamatullisella kuvakielellä. Albumin kansikuvassa on kahlittu käärme. Kansilehden sivuhuomautusen mukaan tämä kuvastaa valtaa, joka hyvällä on pahasta, ja viittaa Kristuksen kuolemaan ja ylösnousemukseen, joka oli voitto saatanasta. Toteutuksen innoitti raamatunjae 1. Joh. 4:4.
Vuonna 2001 Stop the Bleeding julkaistiin uudelleen Pathogenic Records -levymerkillä uudelleenmasteroituna, lisäkappaleiden ja uusien kansien kanssa. Sen sisälehdissä on kuvia yhtyeestä tuolloisessa 1980-lukulaisessa ilmeessään, joka vaihtui pian nykyaikaisemmaksi.
Saavutukset

Kappale "You Get What You Pray for" oli yhtyeen ensimmäinen single. Kappale pärjäsi hyvin listoilla, ja sai GMA Dove -palkintoehdokkuuden luokassa "Vuoden äänitetty metallimusiikkikappale" (engl. "Metal Recorded Song of the Year"). Toinen single "Somnabulism" menestyi myös, ja saavutti "You Get What You Pray forin" kanssa sijan 1 lukuisilla listoilla.
Kappaleesta "Ark of Suffering" kuvattiin musiikkivideo, joka sisältää väkivaltaista kuvamateriaalia eläimistä laboratorioissa ja teurastamoissa. Video sai jonkin verran soittoaikaa Music Televisionilla, kunnes video kiellettiin väkivaltaisuutensa vuoksi. Video voitti kristillisen uutisistunnon nykyaikaisen kristillisen musiikin palkinnon (engl. Christian News Forum Contemporary Christian Music Award) luokassa "vuoden rockvideo" (engl. "Rock Video of the Year"), ja Heaven's Metal -lehden lukijat äänestivät sen vuoden 1990 suosikkivideokseen (engl. "Favorite Video of the Year"). Yhtye tuli myöhemmin tunnetuksi työstään eläinten oikeuksien puolesta, ja se teki haastatteluja monessa aihetta käsittelevässä lehdessä, kuten Vegetarian Times, Journal of the United Animal Nations, Animals Agenda ja PETA (People for the Ethical Treatment of Animals). Myöhemmin video julkaistiin Tourniquetin Ocular Digital -dvd:llä.
Laulaja Guy Ritter on kertonut "Ark of Sufferingin" saamasta Music Televisionin lähetysajasta:
»He [MTV] todella näyttivät sitä ["Ark of Suffering" -videota]. Aika montakin kertaa itse asiassa. Ihmiset kuten Tom Scholz (Boston) ja Paul McCartney ja Grace Slick (Jefferson Airplane, Starship) saattoivat soittaa MTV:lle ja sanoa: “Teidän täytyy näyttää tämä video.” Sitten tapahtui niin, että “Animals Agenda” ja nämä muut lehdet soittivat näille tuntemilleen julkisuuden henkilöille ja sanoivat: “Tarvitsemme teitä soittamaan MTV:lle ja sanomaan, että tätä videota on näytettävä.” Näin se sai lähetysaikaa. Näiltä tähdiltä, joita emme koskaan tavanneet! En voi ottaa kunniaa siitä. (Naurua) Ja oli myös eräs haastattelu, taisi olla “Animals Agendassa”, jossa he haastattelivat Ted Nugentia, ja sitten he haastattelivat meitä ja pääsimme kaikki samaan lehteen. He puhuivat eläinten teurastuksesta, ja sitten saatoimme palata ja sanoa: “Älkää teurastako eläimiä.” Minulla on yhä se artikkeli. Se oli aika siistiä.»
Kappalelista

The Test for Leprosy – 4:38
Ready Or Not – 3:34
Ark of Suffering – 4:14
Tears of Korah – 6:20
The Threshing Floor – 4:43
You Get What You Pray For – 3:23
Swarming Spirits – 3:24
Whitewashed Tomb – 4:22
Somnambulism – 4:39
Harlot Widow and the Virgin Bride – 7:45
Kappalelista > 2001 painoksen lisäkappaleet

Ark of Suffering live 2000 – 4:39
The Test for Leprosy live 2000 – 5:19
Whitewashed Tomb demo 1990 – 4:40
Tears of Korah demo 1990 – 6:31
Ark of Suffering demo 1990 – 3:56
Concert Intro 1999 – 4:25
Singlet

Molemmat singlet saavuttivat sijan 1 eri listoilla.
Yhtyeen kokoonpano albumilla

Guy Ritter  – ­laulu
Gary Lenaire – kitara, taustalaulu
Ted Kirkpatrick – rummut
Mark Lewis – soolokitara
Aiheesta muualla

Stop the Bleeding Discogsissa. (englanniksi)
Albumi Stop the Beeding (Arkistoitu – Internet Archive) Encyclopaedia Metallum -sivustolla.
Stop the Bleeding (1990) (Arkistoitu – Internet Archive) Tourniquet.net-sivustolla
Stop the Bleeding (2001) (Arkistoitu – Internet Archive) Tourniquet.net-sivustolla